Ο κανονισμός αποσκοπεί στον περιορισμό των περιβαλλοντικών επιπτώσεων του ηλεκτρικού και ηλεκτρονικού εξοπλισμού που διατίθεται στην αγορά της Ευρωπαϊκής Ένωσης (ΕΕ) μέσω μιας σειράς κανόνων για την ενεργειακή απόδοση. Καταργεί τους κανονισμούς (ΕΚ) αριθ. 1275/2008 και (ΕΕ) αριθ. 107/2009. Ο κανονισμός ορίζει τις απαιτήσεις οικολογικού σχεδιασμού* όσον αφορά την κατανάλωση ενέργειας ηλεκτρικού και ηλεκτρονικού οικιακού και γραφειακού εξοπλισμού εκτός λειτουργίας, σε λειτουργία αναμονής και σε δικτυωμένη λειτουργία αναμονής Συγκεκριμένα, εφαρμόζεται σε κάθε προϊόν που περιλαμβάνεται στο παράρτημα ΙΙ και πληροί τις ακόλουθες προϋποθέσεις: εξαρτάται από την ενεργειακή εισροή από την πηγή ενέργειας του ηλεκτρικού δικτύου προκειμένου να λειτουργήσει όπως πρέπει· έχει σχεδιαστεί για χρήση με ονομαστική τάση έως 250 V. Ο κανονισμός αποτελεί εκτελεστικό μέτρο της οδηγίας 2009/125/ΕΚ (βλ. σύνοψη). Ο κανονισμός δεν εφαρμόζεται σε: προϊόντα που καλύπτονται από: βιντεοπροβολείς με μηχανισμούς για την αντικατάσταση των φακών με άλλους φακούς με διαφορετική εστιακή απόσταση. Οι απαιτήσεις οικολογικού σχεδιασμού καθορίζονται στο παράρτημα ΙΙΙ. Στον κανονισμό προσδιορίζονται οι διαδικασίες αξιολόγησης της συμμόρφωσης που πρέπει να εφαρμόζονται. Οι εθνικές αρχές των κρατών μελών της ΕΕ πρέπει να εφαρμόζουν τις διαδικασίες επαλήθευσης που ορίζονται στο παράρτημα V κατά τους ελέγχους επιτήρησης της αγοράς. Ο κανονισμός απαγορεύει ρητά τη χρήση συσκευών που έχουν σχεδιαστεί έτσι ώστε να μεταβάλλουν τις επιδόσεις τους κατά τη δοκιμή. Το παράρτημα VI καθορίζει ενδεικτικά σημεία αναφοράς για τον εξοπλισμό και την τεχνολογία με τις καλύτερες επιδόσεις στην αγορά. Η Ευρωπαϊκή Επιτροπή πρέπει να επανεξετάσει τον κανονισμό αυτόν, συμπεριλαμβανομένης της ειδικής αξιολόγησης ορισμένων απαιτήσεων, υπό το πρίσμα της τεχνολογικής προόδου και να υποβάλει τα συμπεράσματά της στο φόρουμ διαβούλευσης έως τις 9 Μαΐου 2027 το αργότερο.